Rammeaftale 2015 - Styringsaftalen 
Sagsfremstilling 
171.     Rammeaftale 2015 - Styringsaftalen - Åbent 
  
  
SAGENS INDHOLD 
Rammeaftalen er et fælles regionalt planlægnings- og udviklingsværktøj, der skal sikre et samlet overblik over 
tilbudsviften på det specialiserede socialområde. 
  
Rammeaftalen består af en faglig udviklingsdel (Udviklingsstrategien) og en kapacitets- og økonomistyringsdel 
(Styringsaftalen). Udviklingsstrategien og Styringsaftalen er tidsmæssigt adskilt, men skal i høj grad spille sammen 
indholdsmæssigt. Udviklingsstrategien skal være godkendt i de 19 byråd i [adresse] samt i Regionsrådet 
senest 1. juni og Styringsaftalen senest 15. oktober. 
 
Udviklingsstrategien blev godkendt i Byrådet 27. maj 2014. 
  
Styringsaftalen lægger rammerne for kapacitets- og prisudviklingen i det kommende år for de omfattede tilbud i 
regionen. Styringsaftalen skal øge bevidstheden om og stillingtagen til de styringsmæssige konsekvenser af 
kommunernes indbyrdes behov for køb og salg af pladser på specialiserede sociale tilbud. Det afkræver 
koordinerede rammer for dette køb og salg på tværs af kommunegrænser.  
  
Styringsaftalen 2015 er udarbejdet i tæt samarbejde med repræsentanter fra administrationen i kommunerne og 
Region Midtjylland, hvormed der er skabt et godt afsæt for en fælles indsats på det sociale område.  
  
Styringsaftalen 2015 er i alt væsentlighed en videreførelse af Styringsaftalen 2014, dog indeholder udkastet en 
ændring som følge af etablering af Socialtilsynet. Det administrative overhead i taksterne foreslås reduceret med 0,3
%, hvilket svarer til den procentsats, som hidtil er opkrævet i taksterne til tilsyn. I stedet indgår de faktiske udgifter til 
tilsyn fremadrettet i tilbuddenes budgetter og dermed i takstfastsættelsen. Som udgangspunkt er der derfor tale om 
en udgiftsneutral ændring for Favrskov Kommune. 
  
En ny bekendtgørelse forventes at træde i kraft med virkning pr. 1. januar 2015 vedrørende reglerne for opgørelse af 
over-/underskud i tilbud, der er omfattet af Rammeaftalen. Reglerne vil blive indarbejdet i Styringsaftalen, når 
bekendtgørelsen foreligger.  
  
 
Byråd 
23. september 2014 
Sagsnr. 710-2014-
25663 
Dok.nr. 710-2014-
210956 
Sagsbehandler 
DPPEJE 
  
Tidl. politisk behandling 
  
Forventet sagsgang 
SS-U, BS-U, ØK, BY 
Lovgrundlag 
Serviceloven, Almenboligloven, Folkeskoleloven 
og [adresse] 
Styringsaftalen for 2015 har følgende indhold omkring taksterne: 
  
· At der fortsat skal være fokus på udviklingen af omkostningseffektive løsninger/tilbud, som er fagligt og kvalitativt i 
orden. Dette kan ske ved sammenlægning og omlægning af tilbud, udvikling af nye og anderledes tilbud, kortere 
opholdstider, fokus på effekt af indsatsen og serviceniveau. 
  
· At der fortsat skal arbejdes på at finde nye måder at styre udgiftsudviklingen på blandt andet gennem øget fokus på 
visitationen og den fælles metodeudvikling, da det må forventes, at de samlede kommunale udgifter fortsat vil være 
under pres.  
  
· At indførelse af differentierede takster for de enkelte tilbud fortsættes med henblik på at sikre større 
gennemsigtighed mellem ydelse og takst.  
  
· At overheadprocenten i takstberegningen er maksimale procenter, således driftsherrerne blandt andet kan 
reducere administrationsomkostningerne fra det nuværende niveau på 6,1 %. 
  
· At indgå i dialog med de private driftsherrer/tilbud om fortsat udvikling af mere omkostningseffektive 
løsninger/tilbud, som er fagligt og kvalitativt i orden. Herunder at de private driftsherrer/tilbud reducerer deres udgifter
og dermed taksterne svarende til de offentlige driftsherrers reduktion gennem de senere år. 
  
VURDERING 
Børn og Skole og Social og Sundhed vurderer sammenfattende, at styringsaftalen for 2015 supplerer tiltagene fra 
Styringsaftalen 2014 på en hensigtsmæssig måde. 
  
Social og Sundhed vurderer, at der i nybyggeriet på [adresse] i Hadsten bliver god mulighed for at optimere styring 
af udgiftsudviklingen. Denne samling af tilbud giver mulighed for blandt andet differentierede tilbud for borgerne samt 
metodeudvikling – for eksempel vedrørende Malene Danielsen muligt i eget liv - og sparring blandt medarbejderne internt og på 
tværs af tilbud. 
  
Social og Sundhed har igangsat revidering af servicedeklarationer, der skal sikre større gennemsigtighed mellem 
ydelse og takst samtidig med, at man forbedrer mulighederne for differentierede tilbud. For dagtilbud på 
voksenområdet er der indført differentierede takster, og der arbejdes på en lignende takstmodel for botilbud. 
  
Social og Sundhed vurderer, at Favrskov Kommune imødekommer anbefalingen om sammenlægning og udvikling 
af eksisterende og nye tilbud. Udover Elbæk Allé, er der gennemført omlægning af tilbuddet på Harebakken, hvor 
man nu kan modtage og hjælpe borgere med spiseforstyrrelser og anden selvskadende adfærd, skizofreni og 
udviklingsforstyrrelser helt ned til 15 års alderen (tidligere 18 år). Det vurderes, at kommunen i kraft af tidligere 
involvering i denne målgruppe kan undgå mere udgiftstunge og menneskeligt indgribende specialtilbud. 
  
Børn og Skole er i gang med at revidere ydelseskataloget for Favrskov Børne- og ungecenter. I den forbindelse skal 
takstsystemet vurderes, da der pt. bruges individuelt beregnede takster i form af en aftalt procentvis regulering af 
taksten. Målet er at skabe en større gennemsigtighed mellem ydelse og takst. 
  
Handicaprådet bifalder, at det på kommunernes tilbud tilstræbes at undgå tomme pladser. Der stilles dog 
spørgsmålstegn ved, om prognoserne for en så høj belægningsgrad er realistiske (98 % på børne- og ungeområdet 
og 100 % på voksenområdet). 
Social og Sundhed er enig i, at en høj belægningsgrad skal tilstræbes for at undgå tab på grund af tomme pladser. 
Derfor er der fokus på at ’finde nye veje’ i brugen af nye og eksisterende tilbud. Et eksempel herpå er omlægningen 
af tilbuddet på Harebakken, som er beskrevet ovenfor. Med nytænkning og kompetenceudvikling kan [adresse] 
Kommune aktivt medvirke til at opnå den høje målsætning for belægningsgrad. Voksenområdet har ydermere 
fordelen af, at udviklingen på børneområdet giver et billede af, hvad der kan forventes. På børneområdet er der ikke 
samme mulighed for at se ind i fremtiden, og derfor har målet for belægningsgrad en mindre buffer på 2 %, så fald 
og stigninger ikke har negativ indvirkning på taksterne på kommunens tilbud. 
  
Handicaprådet opfordrer til, at Styringsaftalen indeholder mere om tilbuddenes kvalitet og bedømmelsen af denne. 
Social og Sundhed anerkender ønsket om fokus på kvalitet. Nærmere om kvalitet og tilsyn er indeholdt i 
udviklingsstrategien. I Udviklingsstrategien 2015 kan der læses mere i 3.4 Samarbejde med Socialtilsyn Midt. 
  
INDDRAGELSE/KOMMUNIKATION 
KKR [adresse] har på møde 12. juni 2014 behandlet udkast til Styringsaftalen 2015, og parterne er enige om, at 
forslaget indstilles til godkendelse i byrådene samt i Regionsrådet for så vidt angår de tilbud, regionen driver.   
  
Rammeaftalens styringsaftale for 2015 har været i høring i Favrskov Kommunes Handicapråd. Høringssvaret er 
indarbejdet i vurderingsafsnittet og vedlagt sagen som bilag. 
  
Det bemærkes, at sagen ikke er tilføjet bilag 1 og bilag 4 til Styringsaftalen. De to bilag vedrører oversigt over de 
specialiserede tilbuds takster i regionen. Disse bilag udarbejdes november 2014, når kommunerne i regionen og 
Region Midtjylland har beregnet og indberettet takster på deres specialiserede tilbud. 
  
ØKONOMISKE KONSEKVENSER 
Der er ingen økonomiske konsekvenser, idet Styringsaftalen for 2015 ikke indeholder krav om takstreduktioner i 
2015. 
  
INDSTILLING 
Børne- og skoledirektøren indstiller til Byrådet: 
                       
1.    At Styringsaftalen 2015 godkendes. 
  
BESLUTNING 
  
Social- og Sundhedsudvalget, 9. september 2014: 
Fraværende: Ingen 
  
Indstilles godkendt. 
  
Børne- og Skoleudvalget, 11. september 2014: 
Fraværende: Ingen 
  
Indstilles godkendt. 
  
Borgmestersekretariatet,12. september 2014: 
Efter sagens behandling i [adresse] og Sundhedsudvalget og Børne- og Skoleudvalget har KKR Midtjylland 
sekretariatet oplyst, at der er en fejl i udkastet til styringsaftale, idet en sætning på side 5 i udkastet skal udgå. 
Sætningen lyder:  
  
”Driftsudgifterne skal for den enkelte driftsherres samlede tilbud holdes inden for den almindelige pris- og 
lønfremskrivning fra KL.” 
  
KKR [adresse] sekretariatet oplyser, at sætningen vil blive fjernet fra den endelige udgave af styringsaftalen. 
  
Økonomiudvalget, 16. september 2014: 
Fraværende: Ruth Thygesen 
  
Revideret udgave af styringsaftalen af 12. september 2014 vedlægges sagen til den videre politiske behandling. 
  
Indstilles godkendt. 
  
  
Bilag 
  
  
  
  
Byråd, 23. september 2014: 
Fraværende: Hjalte Frederiksen 
  
Godkendt. 
Styringsaftalen 2015 - 120914 
710-2014-209399 
Bilag 2 til Styringsaftalen 2015 - 
Omkostningsberegning og betalingsmodeller 
710-2014-175523 
Bilag 3 til Styringsaftalen 2015 - Anvendelse af 
abonnementsordninger 
710-2014-175525 
Høringssvar Handicaprådet - Styringsaftale 2015 
710-2014-199383 
